ถ้าหลั่งในครั้งแรก แล้วกินยาคุมแบบแผงครั้งแรกจะเกิดการตั้งครรภ์ไหมคะ ต้องกินยาคุมฉุกเฉินไหมคะ
สวัสดีค่ะ การกินยาคุมกำเนิด เป็นการป้องกันการตั้งครรภ์ที่จะเกิดขึ้นในอนาคต โดยควรเริ่มกินในช่วงที่แน่ใจว่าไม่ได้ตั้งครรภ์ก็คือในช่วง 5 วันแรกที่มีประจำเดือน หากรับประทานในช่วงอื่นของเดือนอาจจะต้องกินให้ติดต่อกัน 7 วันก่อนจึงจะมีเพศสัมพันธ์แบบไม่ป้องกันได้ และจะไม่มีฤทธิ์ป้องกันการตั้งครรภ์จากเพศสัมพันธ์ที่เกิดไปแล้วดังนั้นในกรณีนี้อาจต้องใช้ยาคุมกำเนิดฉุกเฉินยาคุมกำเนิดฉุกเฉินคือการรับประทานยาคุมกำเนิดที่มีขนาดฮอร์โมนเพศหญิงในปริมาณที่สูงหลังการมีเพศสัมพันธ์เพื่อป้องกันการตั้งครรภ์ จะได้ผลดีที่สุดเมื่อรับประทานภายใน 72 ชั่วโมงหลังมีเพศสัมพันธ์ ถ้ากินเลยจากนี้ ประสิทธิภาพจะได้ไม่ถึงตามที่กล่าวกันไว้คือประมาณ 85-95%ผลข้างเคียงหลังกินยาคุมฉุกเฉินอาจทำให้มีเลือดออกผิดปกติจากช่องคลอด หรือทำให้ประจำเดือนมาคลาดเคลื่อนไปจากปกติ คัดตึงเต้านม คลื่นไส้อาเจียน เวียนศีรษะที่มักค่อยๆดีขึ้นได้เองอาจป้องกันด้วยวิธีอื่นเช่นการใส่ถุงยางอนามัยก่อนในระหว่างนี้ จนประจำเดือนรอบถัดไปมาค่อยเริ่มยาคุมแบบแผงรายเดือน เพือไม่ให้เกิดผลข้างเคียงจากระดับฮอร์โมนที่มากเกินไปค่ะ